দার্জিলিংয়ে পর্যটকদের ঢল, ম্যালে তিল ধারণের জায়গা নেই!

ওয়েব ডেস্ক: দার্জিলিংয়ে (Darjeeling New Year Celebration 2026) পর্যটকদের ঢল, ম্যালে তিল ধারণের জায়গা নেই! বিশেষ করে ছুটি ও উৎসবের মরসুমে, যেমন নতুন বছর বা পুজোর সময়, দার্জিলিংয়ের রাস্তাঘাট, হোটেল, লজ, দর্শনীয় স্থানগুলোতে উপচে পড়া ভিড় থাকে, এমনকি অনেক সময় হোটেল বা হোমস্টে পাওয়াও কঠিন হয়ে পড়ে। আর নতুন বছরের শুরুতে পাহাড়ে উপচে পড়া ভিড়, হোটেল না পেয়ে হোম-স্টেতে ভিড় জমাচ্ছেন পর্যটকরা। কুয়াশা কেটে রোদ উঠতেই কাঞ্চনজঙ্ঘার (Kangchenjunga) সোনালী রূপ দেখে মুগ্ধ সমতলের মানুষ। ঘুম (Ghum Railway Station) এবং দার্জিলিং রেলস্টেশনেও দিনভর পর্যটকদের ভিড় চোখে পড়ছে। পর্যটকদের ভিড়ে ট্রাফিক জ্যাম সামলাতে হিমশিম খেল দার্জিলিং পুলিশ, গাড়ি পার্কিং নিয়ে বচসা লেবং কার্ট রোডে।

নতুন বছরকে স্বাগত জানাতে পর্যটকে জমজমাট শৈলশহর দার্জিলিং। ঘুম এবং দার্জিলিং রেলস্টেশনেও দিনভর পর্যটকদের ভিড় চোখে পড়ছে। ম্যালের চৌরাস্তা, গ্লেনারিজ, টয়ট্রেন স্টেশন থেকে শুরু করে চিড়িয়াখানা, শহরের প্রায় প্রতিটি প্রান্তেই এখন থিকথিকে ভিড়। দার্জিলিং–ঘুম ও দার্জিলিং–কার্শিয়ং রুটে টয়ট্রেনের প্রতিটি কামরাই পর্যটকে ঠাসা। হোটেল, রেস্তোরাঁ, ক্যাফেগুলিতে রাতভর লাইভ মিউজিক, ডিজে পার্টির আয়োজন চলছে। বড়দিন থেকে বর্ষবরণ, এই পুরো মরশুম জুড়েই পর্যটকের ঢল নেমেছে পাহাড়ে।পর্যটকদের ভিড়ে ট্রাফিক জ্যাম সামলাতে হিমশিম খেল দার্জিলিং পুলিশ, গাড়ি পার্কিং নিয়ে বচসা লেবং কার্ট রোডে।

আরও পড়ুন: নতুন বছরের দ্বিতীয় দিনেও দিল্লিতে ‘দমবন্ধ’ পরিস্থিতি

অন্যদিকে হাওয়া অফিস জানাচ্ছে, দার্জিলিংয়ের (Darjeeling) এর পার্বত্য উঁচু এলাকায় শনিবারের মধ্যে তুষারপাতের সম্ভাবনা। সান্দাকফু ঘুম ধোত্রে মানেভঞ্জন চটকপুরের মত উঁচু পার্বত্য এলাকায় তুষারপাত হবার সম্ভাবনা। দার্জিলিং সহ উত্তরবঙ্গের চার জেলায় বৃষ্টির পূর্বাভাস। আজ বৃহস্পতিবার থেকে শনিবার পর্যন্ত বৃষ্টি হতে পারে দার্জিলিং কালিম্পং আলিপুরদুয়ার এবং জলপাইগুড়ি জেলাতে। পশ্চিমী ঝঞ্চায় বাধা শীতল হাওয়ায়। ধীরে ধীরে ঊর্ধ্বমুখী হবে পারদ। শুক্র ও শনিবার বাড়বে তাপমাত্রা, তারপর দু-তিন দিন একই রকম থাকবে আবহাওয়া। উত্তরবঙ্গে আগামী তিনদিন একই রকম থাকবে তাপমাত্রা পরবর্তী দু দিন দুই থেকে তিন ডিগ্রি সেলসিয়াস তাপমাত্রা কমবে।

ওড়িশার উপকূলে ঘূর্ণাবর্ত। এর প্রভাবে জলীয় বাষ্প ঢুকবে,কুয়াশা বাড়বে রাজ্যে। দক্ষিণবঙ্গে কুয়াশার সম্ভাবনা বাড়বে কলকাতা, উত্তর ও দক্ষিণ ২৪ পরগনা পূর্ব ও পশ্চিম মেদিনীপুর ঝাড়গ্রাম পুরুলিয়া বাঁকুড়া পূর্ব ও পশ্চিম বর্ধমান এবং বীরভূম মুর্শিদাবাদ সহ-সংলগ্ন এলাকায়। উত্তরবঙ্গে ও আগামীকাল থেকে ঘন কুয়াশার দাপট। শুক্রবার ঘন কুয়াশা দার্জিলিং কোচবিহার এবং উত্তর দিনাজপুর জেলাতে। শনিবার ঘন কুয়াশার দাপট দার্জিলিং আলিপুরদুয়ার জলপাইগুড়ি কোচবিহার এবং উত্তর দিনাজপুর জেলাতে। রবিবার ঘন কুয়াশার দাপট জারি থাকবে দার্জিলিং আলিপুরদুয়ার জলপাইগুড়ি কোচবিহার এবং উত্তর দিনাজপুর জেলাতে।